  Наталья Тетерина 26-тӥ оштолэзе Эгрын удмурт кылэз дышетонъя дунтэк курсъёс йылпумъяськизы, куинь ар куспын соос ньылетӥосыз вал ни. Со сярысь ивортодэтъя «Удмуртия» агентстволы Кедра Митрей нимо ёрос лыдӟетъюртысь шаертодон ужъя ёзэтысь валтӥсь библиотекарь, курсъёсты нуись Ольга Степанова вераз. Солэн кылъёсызъя, таяз радэ дышетсконлэн пумозяз 6 адями вуиз, соос пӧлын кык ӟучомем удмуртъёс, куинь ӟучъёс но одӥг украинка. Удмурт кылэз дышетыны егитъёс но лыкто, вань семьяен пыриськисьёс но. Кык пинал муртъёс вал: одӥгез 11-тӥ классын дышетскись адями, мукетыз — 9-тӥ классын дышетскись нылаш. Соос кыкназы ик ӟучъёс. Нылаш атаеныз ӵош куинь пол ветлӥз ни но али туж вольыт вераське Ольга Степанова, Эграын удмурт кылъя куръёсты нуисьКурсъёсты азьвыл ортчем адямиос нош ик вуо ке, со материалэз юнматэм кадь луэ, лыдъя лыдӟетъюртын ужась. Темаос сыӵеесь ик кылё, но азьвыл янгышъёссэ чакласа, дышетӥсь выль сямен ужаны тырше. Тани атаез нылашлэн шуэ: «Нырысетӥ ветлэммы бӧрсьы мон одӥг-ог кылъёсты гинэ тодӥсько вал. Кык пол ветлэм бӧрсьы мон маке-маке валаны кутски ни». Со управляющий компанилэн кивалтӥсез луэ. Собраниосы, пе, вуисько ке, адямиос вераськыны кутско удмурт сямен, мон уг валаськы шуыса, но мон, пе, соослэсь вераськемзэс валасько но соослы ӟуч сямен вазисько Ольга Степанова, Эграын удмурт кылъя куръёсты нуисьУдмурт кылъя курсъёсы ветлӥсьёслэн мугъёссы пӧртэмесь. Кинлы ке со ужаз пайдаё луэ, кинлы ке огшоры тунсыко — кылэз тодэм нянь уг куры ук, шуэ Ольга Степанова. Одӥгез пиосмурт удмурт кылэз школаын дышетскыкуз кылыса, солы синмаськем, соин ик курсъёс сярысь ялонэз адӟыса, шумпотыса гожтӥськем. «Со одӥг но занятиез ӧз кельты, ваньмаз занятиосы ветлӥз но толон возьматӥз удмуртъёс пӧлын, сертификат юнме ӧз басьты шуыса», — пусйиз курсъёсты нуись. Тодэ вайытом, кылем арын Эграын удмурт кылъя курсъёс йылпумъяськем бере анай кылэз яратӥсьёслэсь клубзэс кылдытӥзы. Пумиськонъёс пӧртэм темаосъя толэзьлы кык пол ортчылӥзы. Туэ но та клуб ужзэ азьланьтэ, пыриськисьёс толэзьлы одӥг пол люкаськыло, малы ке шуоно котькуд темая радъясьёслы рос-прос дасяськыны дыр кулэ, валэктэ Ольга Степанова. Солэн кылъёсызъя, клублэн ужрадъёсаз пыриськисьёслэн лыдзы вошъяське, но вань адямиос, кудъёсыз котькуд пумиськонэ удмурт кылын вераськон понна лыкто. Соослы кулэ огъя инты, кытын соос быгатозы асьсэлэсь малпанъёссэс вераны, малы ке шуоно Эгра каргут ӟучомемынгес-а, мар-а. Гуртысь потэм адямиослы уг тырмы удмурт кылын вераськон, соин ик соос мылысь-кыдысь ветло Ольга Степанова, Эграысь удмурт кылъя куръёсты нуисьКылем арен ӵошатыса, туэ дышетскисьёс ӧжытгес луизы, соин ик радъяськозы-а азьланяз Эграын удмурт кылъя курсъёс, Ольга Степанова туннэ нуналлы вераны шугъяське.  Тегъёс: Эгра Удмуртия Мерлык удмурткыл  